დანართი №9
სიცოცხლის გადასარჩენი აღჭურვილობა – თვითმფრინავები
1. ზოგადი მოთხოვნები
ა) თვითმფრინავი, რომლის ექსპლუატაცია ხორციელდება ძებნა-შველის განსახორციელებლად განსაკუთრებით რთული არეების თავზე, უნდა აღიჭურვოს:
ა.ა) სასიგნალო მოწყობილობით განგაშის მაუწყებელი სიგნალების გადასაცემად;
ა.ბ) მინიმუმ ერთი ELT(S)-ით ან PLB-ით, რომელსაც ატარებს სხ-ის მეთაური ან მგზავრი; და
ა.გ) სიცოცხლის გადასარჩენი დამატებითი აღჭურვილობით ფრენის მარშრუტისთვის, ბორტზე მყოფი პირების რაოდენობის გათვალისწინებით.
ბ) ამ პუნქტის „ა.გ“ ქვეპუნქტში მითითებული სიცოცხლის გადასარჩენი დამატებითი აღჭურვილობა არ საჭიროებს ბორტზე განთავსებას, როდესაც თვითმფრინავი რჩება ძებნა-შველისათვის განსაკუთრებით რთული არეებისგან ისეთ დისტანციაზე, რაც ეკვივალენტურია:
ბ.ა) 120 წუთის განმავლობაში ერთი გაუმართავი ძრავით (OEI) კრეისერული სიჩქარით ფრენის, იმ თვითმფრინავისთვის, რომელსაც შეუძლია გააგრძელოს ფრენა აეროდრომისკენ იმ შემთხვევაშიც კი, თუ კრიტიკული ძრავა/ები გამოვა მწყობრიდან მარშრუტის ან გადახრის დაგეგმილი მარშრუტების ნებისმიერ წერტილში; ან
ბ.ბ) 30 წუთის განმავლობაში კრეისერული სიჩქარით ფრენის ყველა სხვა თვითმფრინავისთვის.
2. სიცოცხლის გადასარჩენი დამატებითი აღჭურვილობა
ა) როდესაც მოითხოვება, შემდეგი სიცოცხლის გადასარჩენი დამატებითი აღჭურვილობა უნდა განთავსდეს თვითმფრინავის ბორტზე:
ა.ა) 500 მილიგრამი წყალი ბორტზე მყოფი ყოველი ოთხი ადამიანისთვის (მაგალითად: თუ ბორტზე იმყოფება 4 ადამიანი, საჭიროა განთავსდეს 500 მილიგრამი წყალი; თუ იმყოფება 5 ადამიანი – 1 ლიტრი წყალი; თუ იმყოფება 10 ადამიანი – 1,5 ლიტრი წყალი და ა.შ.);
ა.ბ) ერთი დანა;
ა.გ) პირველადი სამედიცინო დახმარების აღჭურვილობა; და
ა.დ) ჰაერი/ ხმელეთი კოდების ერთი ნაკრები.
ბ) თუ ზემოაღნიშნულ ჩამონათვალში შემავალი აღჭურვილობის რომელიმე ელემენტი უკვე განთავსებულია თვითმფრინავში, სხვა მოთხოვნის შესაბამისად, მისი დუბლირება არ მოითხოვება.
სახელმძღვანელო ინფორმაცია (GM) – სასიგნალო აღჭურვილობა
სასიგნალო აღჭურვილობა, განგაშის მაუწყებელი სიგნალების განსახორციელებლად, მოცემულია ჩიკაგოს კონვენციის მეორე დანართში „ANNEX 2 – Rules of the Air“.
სახელმძღვანელო ინფორმაცია (GM) – ძებნა-შველის განსახორციელებლად განსაკუთრებით რთული არეები
[bookmark: _GoBack]„ძებნა-შველის განსახორციელებლად განსაკუთრებით რთული არეები“ განიმარტება, როგორც:
ა) არეები, რომლებიც განისაზღვრება შესაბამისი უფლებამოსილი ორგანოს მიერ, რომელიც პასუხისმგებელია ძებნა-შველის სამუშაოების მართვაზე; ან
ბ) არეები, რომლებიც ძირითადად დაუსახლებელია და სადაც „ა“ პუნქტის შესაბამისად უფლებამოსილ ორგანოს არ გამოუქვეყნებია ინფორმაცია ძებნა-შველის განსაკუთრებით სირთულესთან დაკავშირებით.
